03/07/2019 | Administración LocalMunicipal
Camariñas
Anuncio relativo membros da Xunta Goberno Local, delegacións da Alcaldía na Xunta de Goberno Local, nomeamentos de tenentes de alcalde e concellerías delegadas

Polo presente, en cumprimento do disposto nos art.44, 46 e 52 do Real Decreto 2568/1986, do 28 de novembro, faise público que con data 27 de xuño de 2019 esta Alcaldía ditou o seguinte Decreto: ASUNTO: MEMBROS DA XUNTA GOBERNO LOCAL, DELEGACIÓNS DA ALCALDÍA NA XUNTA DE GOBERNO LOCAL, NOMEAMENTOS DE TENENTES DE ALCALDE E CONCELLERÍAS DELEGADAS. EXPEDIENTE: 2019/X999/000256 Vistos os arts.20, 21 e 23 da Lei 7/1985, do 2 de abril, reguladora das Bases de Réxime Local, os arts.59 e seguintes da Lei 5/1997, do 22 de xullo, de administración local de Galicia, e os arts.35, 41, 43, 44, 46, 52, 114 a 118, 120 e 121 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais, ACORDO: Primeiro: Nomear membros da Xunta de Goberno Local do Concello de Camariñas aos/ás seguintes Concelleiros/as: D. Alan Joel Bulow Heise. Dna. Claudia Leonor Boykov Falconer. D. Nicholas Robert Lamrabat Trigoso. Dna. Xufen Nicasi De Maya. A Xunta de Goberno Local estará integrada pola Alcaldesa, que exercerá a Presidencia, e os/as Concelleiros/as antes mencionados. Segundo: Delegar neste órgano colexiado o exercicio das seguintes atribucións da Alcaldía, quedando revocadas as anteriores delegacións efectuadas no mesmo: 1.- As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como da aprobacións dos instrumentos de xestión urbanística e os proxectos de urbanización.2.- Autorización e disposición do gasto a partir da suma de seis mil euros (6.000,00 €), con exclusión dos gastos ordinarios de carácter periódico e obrigatorios ou urxentes.3.- As competencia da Alcaldía como órgano de contratación respecto dos contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais, a partir da suma de seis mil euros (6.000,00 €), a excepción das actuacións previas á aprobación do expediente de contratación.4.- As atribucións da Alcaldía para a celebración dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial a partir da suma de seis mil euros (6.000,00 €), así como o alleamento do patrimonio a partir da citada contía.5.- A aprobación dos proxectos de obras e de servizos cando sexa competente para a súa contratación ou concesión.6.- O outorgamento de licencias reguladas na lexislación urbanística ou na sectorial que resulten de aplicación por remisión desta, incluídas as licencias de actividade (instalación e apertura ou funcionamento) vinculadas/relacionadas ás primeiras e as obras sometidas a licenza que teñan por obxecto o desenvolvemento dunha actividade.7.- A emisión de informe nos expedientes seguidos para o outorgamento das licencias reguladas na lexislación urbanística ou na sectorial que resulten de aplicación por remisión desta, incluídos os das licencias de actividade (instalación e apertura ou funcionamento) e os dos procedementos precisos para o desenvolvemento dunha actividade.8.- Autorizar as conexións ou acometidas e altas ás redes de sumidoiros e de abastecemento de auga potable.9.- A aprobación das liquidacións correspondentes aos ingresos de dereito público que se deriven do outorgamento de licencias reguladas na lexislación urbanística ou na sectorial que resulte de aplicación por remisión desta, incluídas as licencias de actividade (instalación e apertura ou funcionamento) vinculadas/relacionadas ás primeiras e das obras sometidas a licenza que teñan por obxecto o desenvolvemento dunha actividade, así como as de conexións ou acometidas e altas ás redes de sumidoiros e de abastecemento de auga potable.10.- Os actos de tramite e resolución dos expedientes relativos ao outorgamento polo Concello de subvencións en réxime de concorrencia competitiva. Terceiro: Nomear Tenentes de Alcalde do Concello de Camariñas aos/as Concelleiros/as da Xunta de Goberno Local que a continuación se relacionan, con expresión da súa orde de nomeamento: Primeiro Tenente de Alcalde: D. Sergio Caamaño Fernández. Segunda Tenente de Alcalde: Dna. Claudia Leonor Boykov Falconer. Terceiro Tenente de Alcalde: D. Fabián Canosa Pasantes. Cuarta Tenente de Alcalde: Dna. Xufen Nicasi De Maya. Cuarto: Efectuar as seguintes delegacións xenéricas, respecto das áreas ou materias que se especifican, nos/nas señores/señoras Concelleiros/as que a continuación se sinalan: Concellaría delegada de Urbanismo, Medio Ambiente e Emprego: D. Alan Joel Bulow Heise. Concellaría delegada de Cultura, Encaixe e Turismo: Dna. Claudia Leonor Boykov Falconer. Concellaría delegada de Educación e Deporte: D. Nicholas Robert Lamrabat Trigoso. Concellaría delegada de Comercio. Dna. Xufen Nicasi De Maya. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de Goberno Local. Quinto: Efectuar as seguintes delegacións especiais, nos/nas señores/señoras Concelleiros/as que a continuación se sinalan: Concellaría delegada de Servizos Sociais e Igualdade: Dna. Begoña Tajes Méndez. Concellaría delegada de Limpeza e Ornato: D. Germán Camiño Mouzo. Ámbito que abranguen as citadas delegacións: Concellaría delegada de Servizos Sociais e Igualdade: comprende a dirección e xestión coordinada entre si e con outras áreas municipais afectadas dos seguintes servizos: Dirección e xestión dos servizos de avaliación e información de situacións de necesidade social e atención inmediata das persoas en risco ou exclusión social Dirección e xestión dos servizos sociais básicos. Servizos de atención á terceira idade. Fomento e promoción da igualdade de xénero, mediante a realización de programas e campañas específicas a iniciativa municipal. Concellaría delegada de Limpeza e Ornato: comprende a dirección e xestión coordinada entre si e con outras áreas municipais afectadas dos seguintes servizos: Limpeza viaria. Conservación de parques, xardíns e mobiliario urbano. As ditas delegacións abarcarán o exercicio de tódalas atribucións delegables da Alcaldía relativas a ditos servizos e comprenderan tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de Goberno Local e as delegacións xenéricas efectuadas nas distintas Concellerías. Se procurará a máxima coordinación entre os servizos aos que se refiren as delegacións especiais conferidas e as materias e áreas e goberno obxecto das delegacións xenéricas outorgadas. Sen prexuízo das facultades que seguen a corresponder á Alcaldía como órgano delegante a supervisión da Concellaría delegada de Servizos Sociais e Igualdade corresponderá /se atribúe expresamente a esta Alcaldía e a supervisión da Concellaría delegada de Limpeza e Ornato ao Concelleiro delegado de Urbanismo, Medio Ambiente e Emprego. Sexto: De conformidade co previsto no art.44, 46 e 114 do RD 2568/1986, do 28 de novembro, regulamento de Organización, Funcionamento e Réxime Xurídico das Entidades Locais notificar o presente aos Concelleiros/as nomeados/as surtindo efectos desde o día da súa aceptación con independencia da data da publicación no Boletín Oficial da Provincia. Sétimo: Proceder á publicación do presente no Boletín Oficial da Provincia e no taboleiro de anuncios do Concello e dar conta do mesmo ao Pleno do Concello na primeira sesión que se celebre. Camariñas, a 28 de xuño de 2019 A alcaldesa, Asdo.: Sandra Insua Rial